GiliGold/VAD_KnessetCorpus huggingface dataset:
מעין נשר: מאחר שמדובר במשבר שהוא לא לטווח ארוך כפי שנאמר, אנחנו חושבים שבאמצעות מיתוג, הסברה והביטוח שכבר היום אתם מקבלים על הנזקים, אתם יכולים להתמודד ואנחנו לא מוצאים שכרגע יש איזושהי סיבה להעלות מחיר.
שי חרמש: שלחו אותה.
משה גפני: צביקה כהן, אנחנו מאוד מאוכזבים מהדיון הזה.
משה גפני: רק אתה יכול להציל אותנו.
צביקה כהן: אני אעיר כמה הערות קטנות.
צביקה כהן: גם אני ישבתי בוועדת קדמי ושמעתי את הדיבורים על הורדת מכסים ועל סבסוד.
צביקה כהן: בחשבון פשוט אנחנו מדברים על מעל 150 מיליון שקלים בשנה לסבסוד המגדלים בהשוואה לחצי המיליון של המיתוג עליו דיברה מעין.
צביקה כהן: הענף הזה לא מקבל סבסוד בשום מצב.
מעין נשר: תמיכה בביטוח הוא לא מקבל?
צביקה כהן: אני יכול לענות.
משה גפני: אגף התקציבים, כוחו בזה שהוא יכול להגיד שיש לו כסף ואז יש פתרונות.
משה גפני: אם היא אומרת שאין כסף, אין לה זכות דיבור.
משה גפני: נתתי לה לדבר מתוך נימוס.
מעין נשר: תודה.
מעין נשר: אני מעריכה את זה.
משה גפני: אין לי טענות אליך אלא לשר.
שי חרמש: לשולחייך.
משה גפני: את בסדר.
משה גפני: את עושה בדיוק את המדיניות של המשרד עליה אני חולק.
שי חרמש: אם הסכמת לבוא מטעמו של השר, זאת כבר גבורה.
צביקה כהן: כולם הבינו שיש כאן משבר גדול והפחד מהעתירה קיים.
צביקה כהן: כולם מבינים גם שיש איזושהי תחרות עם ספרד מי יעקור ראשון.
צביקה כהן: כולם הבינו שהענף הזה במשבר.
צביקה כהן: אני מקווה שהמשבר, בניגוד לדגים, הוא זמני כי בספרד לא ניתן יהיה לסבסד כל כך הרבה זמן ולא ניתן יהיה להציף את העולם בשמן זמן בעשרה וחצי שקלים לקילוגרם.
צביקה כהן: לכן אני חושב שצריך פתרון זמני, בניגוד לדגים שהוא פתרון יותר קבוע.
משה גפני: הם גם הציעו פתרון זמני ולא דיברו על פתרון קבוע.
שי חרמש: הוראת שעה.
צביקה כהן: גם אנחנו אזרחי המדינה ובתוך עמנו אנחנו חיים.
צביקה כהן: הפתרון צריך להיות בעל שלושה מרכיבים עיקריים כאשר האחד הוא טיפול בזיופים, טיפול אמיתי בזיופים, השני, הנושא של ההסברה שמעין ציינה אותו אלא שצריך יותר כסף כדי להסביר מה מגיע מחוץ לארץ ומה מייצרים בארץ, וכמובן הפתרון חייב להיסגר באיזושהי תוכנית קצרה שתנסה לתת הצעה הוגנת כדי להרים את המכס.
צביקה כהן: אני מוכן גם להבין מה שאמר אמיר, אבל שתהיה איזושהי הצעה הוגנת שלא תעמיד על הצרכן יותר מדי וגם תיתן למגדלים להמשיך לחיות לפחות עוד שנתיים עד שאני מקווה שהמצב באירופה לא יהיה כפי שהוא היום.
צביקה כהן: המכס היום, אותו קבענו בזמנו, הוא שישה וחצי שקלים והוא התאים למחיר שהגיע מאירופה ב-14 וב-15 שקלים יבוא ואז הכול היה בסדר.
צביקה כהן: כרגע המחיר באירופה ירד אבל הוא לא ירד לעד.
צביקה כהן: אני יודע שבקרוב תתקיים פגישה של השרים הנוגעים בדבר.
צביקה כהן: אנחנו נכין תוכנית בנושא הזה.
משה גפני: השרים הנוגעים בדבר זה שר התמ"ת ושר החקלאות?
צביקה כהן: גם הם ידונו במשבר.
שכיב מוראד שנאן: אדוני, הם בכלל לא נפגשים.
שי חרמש: הם מאותה מפלגה.
שכיב מוראד שנאן: הם לא מדברים.
שי חרמש: הם באותה מפלגה.
שי חרמש: איך הם לא מדברים?
שי חרמש: אני ומגלי לא מדברים?
שי חרמש: איזה מין דבר זה?
שי חרמש: באותה מפלגה לא מדברים?
משה גפני: ביום ראשון תתקיים פגישה בין שרת החקלאות לשר התעשייה?
צביקה כהן: צריך להביא הצעה הוגנת ולהביא תקציבים לא גבוהים בנושא ההסברה לגבי הזיופים ולהביא גם הצעה הוגנת בנושא המכסים שאין ספק שצריך מעט להרים אותם כדי לאזן את היבוא מול השוק המקומי לטווח קצר.
צביקה כהן: יש כל מיני אפשרויות כאלה ואחרות על מנת להמשיך להגן על החקלאים וגם על הצרכן.
מעין נשר: המועצה היא מועצה סטטוטורית שיכולה לגבות היטלים ויש לה מקורות משלה.
מרק פרוזיקי: משרד התעשייה.
מרק פרוזיקי: המחיר לצרכן של שמן זית מיובא הוא יקר כי מה שהוא קונה, כאשר הוא קונה שמן זית מיובא, זה שמן זית שאין לו שום תכונות של שמן זית ואני מדבר על התכונות הבריאותיות.
מרק פרוזיקי: אז הוא יכול לקנות שמן סויה במחיר הרבה יותר זול.
מרק פרוזיקי: לכן יש כאן הטעיית הצרכן.
מרק פרוזיקי: במשרד התקיימו ישיבות כדי לנסות לקדם עם מועצת הצמחים את הנושא של מכירת שמן זית ישראלי וכדי למנוע את הזיופים, זאת אומרת, לשנות את התקן הישראלי, לשנות את הסימון ועם לשנות את הבדיקות כי הבדיקות של שמן זית מיובא, לא קיימות.
מרק פרוזיקי: כפי שכולם אמרו כאן, משהו זמני או להעלות את המכס.
משה גפני: ועדת הכספים מבקשת מהשרים הנוגעים בדבר – שרת החקלאות ושר התמ"ת – למצוא פתרון למשבר הזה.
משה גפני: הם נפגשים ביום ראשון ואנחנו דורשים פתרון.
משה גפני: אי להשאיר את המצב הזה כמות שהוא.
שי חרמש: שידווחו לנו.
משה גפני: מדובר על סדרי גודל מאוד גדולים.
משה גפני: אגב, את המכסים על השמן לא הורידו, כך שזה לא בדיוק הדבר הזה.
משה גפני: את המכסים, על פי בקשת ועדת הכספים, לא הורידו כדי שלא ייפגעו המפעלים כאן.
משה גפני: אותו הדבר לגבי הטונה.
משה גפני: גם על זה אני מקבל ביקורת, אבל אנחנו מצאנו לנכון שזה יכול לפגוע במפעלים ויכול לפגוע בהרבה מאוד עובדים.
משה גפני: גם במקרה הזה צריך למצוא לעניין הזה פתרון.
משה גפני: התפקיד למצוא פתרון הוא של הממשלה.
משה גפני: אני שמח שאתה אומר שתתקיים פגישה.
משה גפני: אני חושב שצריך לערב גם את משרד האוצר בעניין.
משה גפני: לא יכול לשבת שר האוצר מחוץ לנושא הזה.
משה גפני: אגף התקציבים נותן כל הזמן הצעות מקצועיות גם למשרד התעשייה, גם למשרד החקלאות וגם לרשות המסים.
משה גפני: אגף התקציבים הוא אגף שנותן עצות.
משה גפני: זאת אומרת, את הכסף הוא מחזיק אצלו ולאחרים הוא נותן עצות.
שכיב מוראד שנאן: את הכסף הוא מעביר משנה לשנה.
משה גפני: המצב הזה לא יכול להיות.
שכיב מוראד שנאן: אנחנו רוצים בתוך חודש ימים.
משה גפני: ם נפגשים ביום ראשון.
משה גפני: אני מבקש עדכון על הפגישה ואנחנו נקבל החלטה ביחד ונראה מה אנחנו עושים.
משה גפני: אחרי הפגישה הזאת תהיינה הצעות ונראה מה לעשות.
שכיב מוראד שנאן: מתי יהיה דיון המשך?
משה גפני: אני לא קובע עכשיו.
משה גפני: קודם כל נשמע מה התשובה כי יכול להיות שלא יהיה צורך בעוד ישיבה.
משה גפני: צביקה, אני מבקש שתעדכן אותנו.
משה גפני: אנחנו עם יד על הדופק.
משה גפני: החברים וגם אני רוצים לדעת את ההתפתחות בעניין הזה.
משה גפני: זאת שאלה מאוד עקרונית, שאלה שאפילו גובלת באידיאולוגיה אבל יש כאן אנשים שיכולים לאבד את מקור פרנסתם דבר שיגרום נזק עצום.
שי חרמש: אני שמח שהמילה אידיאולוגיה נכנסה לסיכום הישיבה.
משה גפני: המילה אידיאולוגיה היא כל הזמן אצלי.
משה גפני: הבעיה היא שיש מפלגות שאת המילה אידיאולוגיה הוציאו לחלוטין מהלכסיקון שלהן.
משה גפני: למשל, קדימה, אין אצלם אידיאולוגיה אלא יש ליאור חורב שמחליט איזה מדיניות עושים.
משה גפני: על סדר היום הצעה לסדר היום (דיון מהיר) על מחירי המים לחקלאות בבקעת הירדן, של חברת הכנסת מירי רגב.
מירי רגב: נציג רשות המים נמצא כאן?
מירי רגב: אני יודעת על צפיפות הדיונים בוועדת הכספים.
משה גפני: בשבוע האחרון אני עם הליכוד.
משה גפני: קודם הייתי נגד הליכוד.
משה גפני: לקחת את כל הלא מושלם ולעשות מזה קמפיין בחירות?
שי חרמש: איזה קמפיין?
שי חרמש: אין בחירות.
מירי רגב: אנחנו רוצים לעשות את זה בהדרגה.
מירי רגב: הכול בהדרגה.
משה גפני: פלסנר אמר לכם שאתם מקבלים את ראשות ועדת הכספים.
משה גפני: באחד העיתונים לפני חודש פלסנר אמר שעד שגפני לא עוזב את רשות ועדת הכספים.
מירי רגב: אנחנו לא היינו מצביעים בעד.
מירי רגב: רוצים אותך.
ציון פיניאן: פלסנר הוריד אתכם לשמונה מנדטים.
יואל חסון: המזל הוא שהוא גם הוריד אתכם.
ציון פיניאן: אותנו הוא לא הוריד.
ציון פיניאן: בוא תעשה סקר ותראה.
שי חרמש: אני לא עושה סקרים.
שי חרמש: במקום שתת-אלוף רגב תדאג להשתמטות, אתם דואגים למנדטים.
ציון פיניאן: שמעתי את פלסנר כאן והוא מעולם לא אמר מילה טובה על החרדים.
שי חרמש: הכול פלסנר.
יואל חסון: אני אומר לכם שראש הממשלה הבא הוא לא בנימין נתניהו.
יואל חסון: תזכור מה אני אומר.
ציון פיניאן: ראש הממשלה הבא הוא בנימין נתניהו.
שי חרמש: שלי עוד לא אמרה את המילה האחרונה.
יואל חסון: לא, גם לא שלי יחימוביץ.
משה גפני: יואל, אתם אף פעם לא הייתם שם.
שי חרמש: מי נגד החרדים?
שי חרמש: אני נגד החרדים?
יואל חסון: אני נגד החרדים?
משה גפני: אני נגד החרדים?
יואל חסון: אני הכי לא נגד החרדים.
שי חרמש: אם הייתי נגד חרדים, הייתי שש שנים וחודשיים יושב כאן?
מירי רגב: חברים, אנחנו נגייס גם את החרדים בצורה הדרגתית מתוך הבנה.
מירי רגב: גם את הערבים וגם את החרדים.
יצחק וקנין: אתם כולכם אומרים גיוס אבל אני אף פעם לא טועה כי אני מנתח את האמת לאמיתה.
יצחק וקנין: מה כולכם רוצים?
יצחק וקנין: אתם לא רוצים לגייס את החרדים אלא אתם רוצים רק דבר אחד והוא להיבנות על האג'נדה הזאת של הגיוס כדי לקבל יותר קולות.
יצחק וקנין: קדימה עושה את זה.
משה גפני: זה לא הם.
יואל חסון: אתם טועים שאתם נותנים את האפשרות הזאת.
יואל חסון: הרי הבחירות הבאות יהיו על הרקע של הדבר הזה ואתם תפסידו בסוף כי ייכנסו כל מיני גופים קיצוניים יותר מאתנו.
משה גפני: אין יותר קיצונים מכם.
יואל חסון: יש יותר ואתה יודע שיש.
יואל חסון: תשמע מה אומרת שלי יחימוביץ.
משה גפני: אתם עברתם אפילו את שינוי.
משה גפני: על שלי יחימוביץ, תעשה לי טובה, אל תדבר.
יואל חסון: אני יודע, היא חברה הכי טובה שלך.
משה גפני: לכן תהיה רגוע.
יואל חסון: היא מתמודדת על תפקיד שר האוצר בממשלה של ביבי נתניהו ובקואליציה אתכם.
יואל חסון: היא הראשונה לשתף אתך פעולה ואתה יודע את זה.
יצחק וקנין: אבל אמרת שנתניהו לא יהיה ראש הממשלה.
יואל חסון: היא רוצה.
יואל חסון: אני לא אומר מה יהיה.
מירי רגב: כיוון שאנחנו נמשיך להיות בראש הממשלה הבאה יחד עם גפני כיושב ראש ועדת הכספים – למרות שאני מעדיפה את ליצמן כיושב ראש ועדת הכספים אבל בכל מקרה זה יהיה אתם בראשות ועדת הכספים – אז תמשיכו לדבר.
יואל חסון: עכשיו אני יודע שאת אישה אמיצה.
יואל חסון: עכשיו זה ברור.
מירי רגב: כבוד היושב ראש, אני מודה לך על קיום הדיון הזה.
מירי רגב: אני יודעת שלוח הזמנים היה מאוד צפוף ויש הרבה נושאים.
מירי רגב: אנחנו נכנסים לתקופה לא פשוטה בנושא התקציב ובכל זאת פינית זמן לדון בנושא הזה.
מירי רגב: אני מודה לך וגם לטמיר מנהל הוועדה על קיום הדיון הזה.
מירי רגב: הדיון הזה היה לי חשוב משום שמעבר לביקורים שערכתי בבקעת הירדן, אנחנו נכנסים לתקופה מאוד חמה של הפסקות חשמל.
מירי רגב: בקעת הירדן היא המקום החם ביותר ולצערי אנחנו לא מצליחים למצות את הקרקע ואת יבולי הקרקע בבקעת הירדן רק בגלל מחירי המים הגבוהים וחוסר השוויון שיש בין בקעת הירדן לבין עמק המעיינות ואני רוצה להבין למה.
מירי רגב: אני רוצה להבין למה מחיר בבקעת הירדן הוא 2.30 שקלים ובעמק המעיינות הוא 73 אגורות.
יצחק וקנין: זאת שאיבה עצמית.
מירי רגב: בקעת הירדן הוא אזור אדיר, הוא מהווה שגריר שלנו לתבלינים, לתמרים, לגידולים, לפלפלים, לעגבניות.
מירי רגב: אנחנו לא יכולים להרוס את החקלאות באזור הזה אלא צריכים לראות איך אנחנו מפתחים את החקלאות.
מירי רגב: מאז הסכם אוסלו כל סוגיית המים לא התקדמה שם.
מירי רגב: אני לא רוצה לפתח את כל הדיון ולהציג כאן מצגת אלא אני מעדיפה לתת את התקציר הזה ודוד אלחייני, ראש המועצה, יציג את הבעיה בצורה קצרה ועניינית.
מירי רגב: לאחר מכן נשמע את ההתייחסות, בעיקר של רשות המים.
דוד אלחייני: אדוני היושב ראש, חברי הכנסת הנכבדים.
דוד אלחייני: קודם כל אני רוצה להודות לכם על הדיון המהיר בנושא הזה.
דוד אלחייני: תודה מיוחדת לחברת הכנסת מירי רגב.
משה גפני: כמה ישובים יש בבקעת הירדן?
דוד אלחייני: 21 ישובים.
מירי רגב: דרך אגב, רובם מפא"יניקים ולא ליכודניקים.
מירי רגב: הם לא התפקדו לליכוד וגם לא אליך.
שי חרמש: מפא"יניק הוא לא מפלגה אלא זה אופי.
מירי רגב: זה עוד יותר גרוע.
מירי רגב: זה אומר שאי אפשר לתקן את זה.
שי חרמש: תהיו גאים בזה.
שי חרמש: הם בנו את המדינה.
שי חרמש: מה שאתם באתם להרוס, הם בנו.
ציון פיניאן: זה אופי עם הרבה דופי.
משה גפני: תתעלם מהחלקים האלה.
משה גפני: איזה סוג ישובים?
דוד אלחייני: 18 מתוכם קהילתיים ושלושה קיבוצים – מיטב, נערן וגלגל.
דוד אלחייני: כמעט 35 אלף דונם של חקלאות והיד עוד נטויה.
משה גפני: כפי שאומרת חברת הכנסת רגב, מחיר המים הוא גבוה.
דוד אלחייני: הוא גבוה מאוד.
משה גפני: מה זה גבוה מאוד?
משה גפני: יחסית למה?
דוד אלחייני: יחסית לעמק המעיינות.
משה גפני: חוץ מעמק המעיינות?
דוד אלחייני: זה לא רק מחיר המים אלא גם נושא פיתוח המים.
דוד אלחייני: מאז הסכמי אוסלו, כפי שציינה מירי, בבקעת הירדן לא פותח משק המים ולא נעשה ולו קידוח אחד בעוד שלרשות הפלשתינית ניתנו 54 קידוחים – כך רשום באתר של רשות המים – דבר שפוגע בנו.
דוד אלחייני: ברגעים אלה ממש חקלאים מבקעת הירדן, מאות חקלאים, נמצאים בשטחים שלהם ומעבדים את השטחים שלהם בחום של קרוב ל-47 מעלות.
משה גפני: מה השידור הזה?
משה גפני: ראיון עם שלי יחימוביץ.
מירי רגב: העיקר שהיא לא יושבת ראש האופוזיציה.
יואל חסון: אמרתי למופז אתמול שזה הדבר הגדול ביותר שהוא עשה, שהוא לקח משלי יחימוביץ את ראשות האופוזיציה.
יואל חסון: היא אמרה שאנחנו לא אופוזיציה.
יואל חסון: אתה שמעת אותה בחודשיים האחרונים?
שי חרמש: היא איבדה את החניה ליד רובי וזה כבר דבר גדול.
יואל חסון: זאת קריקטורה של מנהיגות.
יואל חסון: איזה חברים יש לך?
משה גפני: אני לא מסכים שבוועדת הכספים ידברו נגד שלי יחימוביץ.
יואל חסון: ידברו וידברו הרבה.
מירי רגב: הראשונה שתשים עליכם.
יואל חסון: היא תיתן להם את כל מה שהיא רוצה.
משה גפני: די כבר.
משה גפני: אתם נתתם.
משה גפני: אני לא אשכח אותך.
משה גפני: רבתי אתך ושאלתי אותך למה אתה נותן כל כך הרבה ל-ש"ס.
משה גפני: ישבנו בוועדת החינוך והיית יושב ראש הקואליציה.
משה גפני: אתה נלחמת בשביל ש"ס כמו אני לא יודע מה.
שי חרמש: זאת הכרת התודה שלכם עכשיו?
יואל חסון: זאת הכרת התודה.
יואל חסון: במקום להגיד תודה.
מירי רגב: היחיד שמרוצה סביב השולחן כאן זה נציג רשות המים כי לא נגיע אליו.
יואל חסון: נגיע.
משה גפני: ב-11:00 מתחיל הדין במליאה ויש לנו עוד דיון בוועדה המשותפת על המטוס.
משה גפני: אתה אומר שמחיר המים עצמו גבוה ומאז הסכמי אוסלו לא מאפשרים לכם לעשות קידוחים.
דוד אלחייני: לא מפתחים את משק המים וייקח שנים עד שיפתחו אותו.
דוד אלחייני: אדוני, אני רוצה לספר לוועדה עם מה אנחנו מתמודדים.
דוד אלחייני: אנחנו מתמודדים עם החרם האירופאי על התוצרת החקלאית בבקעת הירדן והיא תוצרת נפלאה, אנחנו מתמודדים עם גניבות חקלאיות, אנחנו מתמודדים עם מאות תביעות של פלשתינאים שתובעים את החקלאים שלנו בעשרות מיליוני שקלים, אנחנו מתמודדים עם רשות פלשתינית כאשר ראש הרשות סלאם פיאד מופיע בפני חקלאים פלשתינים בבקעת הירדן ואומר להם שינשלו את החקלאים היהודים ותפגעו בהם.
דוד אלחייני: עם דברים כאלה אנחנו מתמודדים ולמרות כל הקשיים, ובזכות הנחישות, אנחנו ממשיכים.
ציון פיניאן: מה שטח השיפוט שלכם?
דוד אלחייני: 860 אלף דונם.
דוד אלחייני: בזכות הנחישות וההתמדה של החקלאים, החקלאות בבקעת הירדן היא חקלאות לתפארת.
דוד אלחייני: 18 אלף דונם תמרים.
דוד אלחייני: אנחנו מהווים שישים אחוזים מיצוא התמרים שמגיעים מבקעת הירדן, ארבעים אחוזים מהעולם מגיעים מבקעת הירדן.
דוד אלחייני: תוצרת באיכות מדהימה.
דוד אלחייני: 45 אחוזים מיצוא התבלינים מגיעים מבקעת הירדן.
דוד אלחייני: במציאותה זאת אנחנו לא יכולים להמשיך.
דוד אלחייני: יש גבול ליכולת שלנו ויש כאן עיוות רציני בו לא מפתחים את משק המים, נותנים לפלשתינים לפתח את משק המים ואותנו עוצרים.
דוד אלחייני: אנחנו הודענו לפני שלוש שנים לחקלאים שיפסיקו לטעת תמרים כי אין מים.
דוד אלחייני: זאת הבשורה הכי קשה שאפשר לבשר לחקלאים.
דוד אלחייני: עוד נתון אחד.
דוד אלחייני: אנחנו אמנם 35 דונם מול הפוטנציאל שלנו שהוא 110 אלף דונם לחקלאות וכולם באדמות מדינה.
דוד אלחייני: כאן הכאב העצום ביותר.
דוד אלחייני: יש כאן חקלאים חלוצים באזור לאומי ואנחנו צריכים את העזרה שלכם.
דוד אלחייני: אני בהחלט מזמין את חברי הוועדה לבוא ולסייר בבקעת הירדן.
ציון פיניאן: כל יום אני עובר שם.
קריאה: גם ראש המועצה במקור הוא מטבריה.
דוד אלחייני: הוא יודע.
מירי רגב: זה לא אומר שזה עתידו של פיניאן, אבל בסדר.
ציון פיניאן: העתיד של פיניאן יותר טוב מראש העין.
דוד אלחייני: ברשותך, אדוני היושב ראש, הכנו מצגת קצרה.
משה גפני: לא, אין לנו זמן.
משה גפני: רשות המים, בבקשה.
גלעד פרננדס: בוקר טוב לכולם.
גלעד פרננדס: גלעד פרננדס מרשות המים.
גלעד פרננדס: בהקשר של תעריפים בבקעת הירדן, אני רוצה לציין שיש שם שני סוגי מים, כפי שמצוין כאן – מים שפירים ומי קולחין.
גלעד פרננדס: המים האלה היום מסובסדים בתעריף הביתי.
גלעד פרננדס: סך הסבסוד לחקלאות בתעריף ביתי של מים שפירים ומי קולחין, מים מליחים, עומד על מעל 400 מיליון שקלים בשנה.
יואל חסון: בבקעת הירדן?
גלעד פרננדס: ארצי.
גלעד פרננדס: בכל משק המים.
גלעד פרננדס: אני נותן את הנתונים.
יואל חסון: אנחנו מדברים כאן על חקלאות.
גלעד פרננדס: ככל שמבוקש להפחית את המחירים בחקלאות בבקעת הירדן, כרגע, במנגנון הקיים, זה אמור לבוא על חשבון הצרכן הביתי וזה יהיה סבסוד צולב.
גלעד פרננדס: אני חושב שוועדת הכספים חושבת שזה לא נכון וגם רשות המים חושבת כך.
יואל חסון: יש להם הקצבה?
גלעד פרננדס: כן.
שי חרמש: אם אין הקצבה, אי אפשר לקבל מים.
גלעד פרננדס: ככל שיימצא פתרון של תמיכה ממשלתית, אנחנו נברך על כך.
גלעד פרננדס: נרך על כל אוכלוסייה שהממשלה תמצא לנכון, כמו שמצאו לגבי אוכלוסיות אחרות.
מירי רגב: למה זה המחיר בעמק המעיינות?
גלעד פרננדס: בעמק המעיינות המחיר יותר נמוך מכיוון שמדובר במפעל היסטורי, מפעל עלות היסטורי שהקימו אותו החקלאים שם בשיתוף עם מקורות.
גלעד פרננדס: גם רשות המים חושבת שזה הסדר – נגדיר את זה בעדינות – היה אולי נכון לאותה תקופה שעשו אותו.
קריאה: 1935.
ציון פיניאן: לא להרע לעמק המעיינות.
ציון פיניאן: אין כוונה כזאת.
גלעד פרננדס: זה הסדר שהיה נכון לזמנו.
גלעד פרננדס: אני גם אדגיש שכל תעריפי המים לחקלאות היום נובעים מהסכם החקלאים והחקלאים חתמו על ההסכם הזה ב-2006 ויש מתווה האומר מה קורה לכל תעריף ותעריף.
גלעד פרננדס: אני מדגיש שככל שייענו לבקשה כאן לשנות את תעריף המים לחקלאות בבקעת הירדן, זה יבוא על חשבון צרכן ביתי.
מירי רגב: אולי זה יבוא על חשבון תאגידי המים.
מירי רגב: אולי נבטל את תאגידי המים ואז זה יהיה יותר קל.
מירי רגב: למה הצרכן הביתי?
מירי רגב: נחזור שוב לוויכוח בינינו, שתאגידי המים הם שמייקרים את מחיר המים ולא מחיר המים עצמו.
מירי רגב: אתה מביא את האיום הזה כי אתה יודע שאנחנו לא רוצים להעלות את מחיר המים.
מירי רגב: אנחנו כבר הבנו את העניין.
משה גפני: אלה דיבורי סרק.
משה גפני: חברת הכנסת רגב, מה שאת אומרת זה דבר נכון שלא קשור לבקעת הירדן.
משה גפני: יש כאן בעיה והבעיה היא שמחיר המים לחקלאות מסובסד על ידי מחירים כלליים.
משה גפני: צריך לבטל את תאגידי המים.
משה גפני: יש הרבה פתרונות בעניין של מחירי המים אבל הם לא רלוונטיים לגבי העניין הזה.
משה גפני: אנחנו מדברים על בקעת הירדן וזה הנושא עליו אנחנו מדברים.
משה גפני: תיארת את המצב הכללי והמצב הכללי מוכר לנו, לצערנו הרב.
משה גפני: מי שעשה את המצב הזה, זאת ממשלת קדימה.
משה גפני: היא עשתה את זה בקדנציה הקודמת והיא טובלת ושרץ בידה בעניין הזה.
שי חרמש: אם זה כל כך רע, היו שלוש שנים לתקן.
שי חרמש: היית מציע והייתי תומך.
משה גפני: למה אתה מפריע לי?
משה גפני: אני רק סיפרתי את העובדות.
שי חרמש: היו שלוש שנים לתקן.
ציון פיניאן: יש דברים שאי אפשר לתקן גם בעשרים שנים.
שי חרמש: תעריפי מים?
משה גפני: שי, לא קיבלת רשות דיבור.
שי חרמש: אתה מנצל את זה שאני כאן לבד.
שי חרמש: החברים הלכו ואני לבד.
שי חרמש: כשהיו כאן ארבעה חברים, לא העזת.
שי חרמש: כשאני לבד, אתה עושה את זה.
משה גפני: לא שמתי לב שיואל חסון הלך.
משה גפני: אם הייתי רואה שאתה לבד, לא הייתי אומר את זה כי זה שלא חשוב לי.
משה גפני: מי שעשה את הבעיה זאת ממשלת קדימה.
משה גפני: היא עשתה את זה וזאת עובדה.
משה גפני: זה נעשה בקדנציה הקודמת.
שי חרמש: מחיר המים?
משה גפני: כל הסיפור הזה היה בקדנציה הקודמת.
שי חרמש: אתה היית בממשלה.
משה גפני: הייתי בממשלה?
משה גפני: הייתי באופוזיציה.
מירי רגב: יש מספר אנשים שרוצים להתייחס.
משה גפני: עמד חבר הכנסת שטרית במליאת הכנסת ותקף את העניין הזה של העלאת מחירי המים.
משה גפני: אמרתי לו שהוא הצביע בעד.
ציון פיניאן: הם תקפו גם את הנושא של הדיור אבל אף אחד מהם לא היה גבר להגיד איפה הכסף של הדיור.
שי חרמש: גרשו אותנו החוצה, מחוץ לבניין.
שי חרמש: תוריד להם את מחיר המים וגמרנו.
שי חרמש: אתה בשלטון, תוריד את המים.
שי חרמש: מים בחינם לבקעת הירדן, כמה שהם רוצים.
משה גפני: מה ההתלהבות הזאת?
משה גפני: היית עכשיו שישים ימים בקואליציה, למה לא הורדת להם את מחיר המים?
שי חרמש: גם אני יכול לצעוק.
שי חרמש: תוריד את מחיר המים.
שי חרמש: מים בחינם.
משה גפני: אתה נגד בקעת הירדן?
שי חרמש: לא, גם אני רוצה להוריד להם את מחיר המים.
משה גפני: למה אתה לא נותן להם לדבר?
דב קוזניצוב: דב, אגודת המים, בקעת הירדן.
דב קוזניצוב: אני רוצה לחדד משהו, בעקבות דבריו של גלעד פרננדס.
דב קוזניצוב: לקראת הדיון עשינו שיעורי בית.
דב קוזניצוב: עשינו מיפוי ארצי והתברר שבקעת הירדן היום משלמת את התעריף הגבוה ביותר שקיים בארץ.
דב קוזניצוב: טלפונית עברנו את כל האזורים החקלאיים הגדולים בארץ, את כל העמקים, מעמק יזרעאל, רמת הגולן, את הדרום ואת כולם ואין עוד אזור אחד שמשלם תעריף כזה למים.
משה גפני: כמה אתם משלמים?
דב קוזניצוב: אנחנו משלמים מעל שני שקלים.
דב קוזניצוב: זה מה שנקרא תעריף מים לחקלאות.
דב קוזניצוב: בחוברת הזאת שהוציאה רשות המים יש שלוש שורות לתעריף הנוראי הזה אותו אנחנו משלמים – הכי הרבה בארץ למרות שאנחנו לא חקלאים גדולים – וכל היתר אלה הן החרגות.
דב קוזניצוב: מפעל זמר, עמק הירדן, עמק בית שאן, כולם החרגות.
דב קוזניצוב: אני אומר – וזה מה שדוד אמר – שלכולם נמצאה איזושהי החרגה ופתרון זמני ולכן גם לנו מגיע.
מירי רגב: לפחות לחודשיים האלה.
קריאה: למה לחודשיים?
קריאה: לכל השנה.
דב קוזניצוב: נכון שלאחרים יש מפעלים מקומיים, אבל גם אנחנו באמצע פיתוח אבל השנה נעצר כל התקצוב של פיתוח מים, מה שנקרא השבת מי קולחין.
דב קוזניצוב: יוצא שאנחנו קירחים מכאן ומכאן.
דב קוזניצוב: מי קולחין יש לפתח אבל אין תקציב, מים שפירים ממקורות, התעריף הכי גבוה שיש ושאלתי אתמול את סמנכ"ל משאבי מים במקורות האם יכול להיות שבקעת הירדן משלמת בערך המוחלט הכי הרבה כסף עבור מים, והוא אישר זאת ואמר כן.
ינון רוזנבלום: אני חקלאי ממושב נעמה.
ינון רוזנבלום: תכל'ס, אני משק ממוצע בבקעת הירדן ומשלם מאה אלף שקלים ומעלה יותר על מים בלבד מאשר משלם משק של שכני בבית שאן.
ינון רוזנבלום: לא מדובר על שקל או שני שקלים אלא ההפרש הוא לפחות מאה אלף שקלים למשק.
ינון רוזנבלום: באתי לבקעה בכיף, אני חי שם בכיף, הבקעה משגשגת, נהדר, אבל זה עול קשה מאוד.
משה גפני: יש מצבים בבניין הזה, זה נראה לא טוב, אבל כשמדברים כאן בבדיחות, המצב רע.
משה גפני: אנחנו בוועדת הכספים דיברנו שלוש וחצי שנים על המים.
משה גפני: הורדנו את מחיר המים לנכים, הורדנו את מחיר המים לחולים ועשינו הרבה דברים.
משה גפני: הייתה מלחמת עולם.
משה גפני: אני אומר עכשיו את הבדיחות כי אני מכיר את האמת.
משה גפני: אני נמצא כאן בכל הדיונים ואני רואה שמגיעה מפלגה עם 28 מנדטים ויש דבר אחד שמעניין אותה.
משה גפני: במקום לדבר על המאה אלף שקלים שלך שאתה משלם, תראה על מה הם מדברים וכך זה כל היום.
משה גפני: זה הנושא ועל זה הם הולכים לקואליציה ועם זה הם יוצאים מהקואליציה.
משה גפני: לכן אני אומר בדיחות, כי מה אני אגיד?
משה גפני: שאני אשב לבכות?
שי חרמש: אני מציע שעם הדברים של גפני גם תשקו את התמרים בבקעת הירדן.
משה גפני: שי, תהיה בשקט.
שי חרמש: זאת חוצפה.
משה גפני: אז אני אדבר חוצפה.
שי חרמש: אתה משווה את בני הישיבות לבקעת הירדן.
שי חרמש: הם רוצים מים לא משהו אחר.
משה גפני: פרננדס, אני לא מדבר על המכלול כי במכלול צריך לבדוק מה עושים אתם.
שי חרמש: עכשיו אתה מדבר לעניין.
קריאה: אתה אתנו או נגדנו?
משה גפני: הוא נגדכם.
שי חרמש: תאמין לי שלא תשיג את זה כאן.
שי חרמש: אחרי כן בחוץ, תשיג דברים.
שי חרמש: הוא יגיד לך בחוץ איך משיגים דברים ואחרי כן תבוא אלי ואני אתן לך פרטים אבל לא בדיונים הטיפשיים האלה כאן.
שי חרמש: באתם לכאן להצגה וקיבלתם כרטיס בחינם.
שי חרמש: שילמתם רק על הדלק.
קריאה: ועל החניה.
שי חרמש: ועל החניה.
משה גפני: יש כמה דיונים שאני אפסיק בעקבות המלים האלה.
משה גפני: היו כאן כמה דיונים שקיימנו בוועדה והיו דיבורים וצחוקים והבעיות נפתרו, ואתה יודע את זה.
משה גפני: לא יפה להגיד את זה.
משה גפני: לפחות תגיד אמת.
שי חרמש: אני תמיד אומר אמת.
משה גפני: יש כמה דברים שכאן בוועדה נפתרו.
שי חרמש: זה לא ייפתר בדיון בסגנון הזה.
מירי רגב: שי, יאללה, בוא נתקדם.
שי חרמש: יאללה, זה קדימה בערבית.
משה גפני: אני מבקש לבדוק את העניין הזה של בקעת הירדן, מקום עם מזג אוויר שלכל הדעות הוא חם מאוד ואני חושב שהוא המקום החם ביותר בארץ.
משה גפני: המציאות הזאת בה יצטרכו לשלם כל כך הרבה כסף יותר על המים, אני לא חושב שזה דבר נכון.
משה גפני: אני גם רוצה לבדוק את העניין הזה שמעלה ראש המועצה, לגבי הנושא של הקידוחים.
משה גפני: אני מבקש שתבדקו ברשות המים קודם כל את הדבר הטכני הפשוט וזה לפני שאנחנו מדברים על המכלול.
משה גפני: על המכלול אנחנו צריכים לדבר גם עם משרד האוצר, עם אגף התקציבים, עם שאול מרידור וגם עם קושניר מנהל רשות המים כדי לראות במכלול אם אנחנו יכולים לפתור את הבעיה.
משה גפני: יכול להיות שאנחנו לא יכולים לפתור את הבעיה.
משה גפני: פעמים רבות עמדתי באומץ מול האנשים ואמרתי שאין לי פתרון.
מירי רגב: אז נביא את זה לישיבת סיעה וראש הממשלה יחליט.
מירי רגב: להזכירך, ראש הממשלה שלנו הוא מעל שר האוצר שלנו.
מעין נשר: יש גם צד טוב לזה שמשלמים יותר כי בהסכם המים אתה זכאי לקבל את מה שאתה השקעת במים בהשקעות.
מעין נשר: אתה מקבל את זה לפי מה ששילמת.
דוד אלחייני: זאת בדיחה.
ינון רוזנבלום: אבל כרגע אמרו לך שלא משקיעים.
ינון רוזנבלום: שקל אחד לא הושקע בבקעת הירדן.
משה גפני: מעין, אני כבר יצאתי ידי חובת הבדיחות היום.
משה גפני: אני כבר בלי בדיחות.
משה גפני: מספיק יש ליאת שי חרמש.
משה גפני: אל תוסיפי.
משה גפני: אני מאוד מבקש לבדוק קודם כל את החלקים הטכניים.
משה גפני: המצב הזה לא יכול להימשך.
משה גפני: המצב הזה שהעלתה חברת הכנסת מירי רגב, קודם כל לבדוק את החלק הטכני ובחלק הטכני אפשר למצוא לעניין הזה פתרונות.
משה גפני: עם רצון טוב אפשר להגיע לפתרון.
משה גפני: אני מבקש קודם כל לבדוק את זה ולתת לי תשובה.
משה גפני: לגבי הנושא של המכלול.
משה גפני: אני אדבר עם שאול מרידור ועם קושניר כי קיים גם הנושא הזה שהם לא יכולים לעשות קידוחים וגם המקום החם ביותר בארץ.
משה גפני: מירי, אני אחזור לוועדה ואני אומר האם יש לעניין פתרון או אין פתרון, קודם כל בפתרון הקל יותר שלפי דעתי הוא בר ביצוע ואחרי כן בפתרון היותר גלובאלי והיותר גדול.
משה גפני: נראה אם אפשר.
משה גפני: אם אי אפשר, אני אומר לכם שאי אפשר ולא אברח מהעניין.
משה גפני: אני מבטיח שבדיון הבא בנושא הזה, בלי נדר, אני לא אעשה בדיחות.
מירי רגב: מותר גם לעשות בדיחות.
משה גפני: לא, אני רואה שנכנסנו לעידן חדש.
משה גפני: אני אומר לכם שבעבר עם בדיחות פתרנו בעיות, אבל היום כנראה נכנסנו לעידן חדש.
משה גפני: על סדר היום הצעה לסדר היום (דיון מהיר) בנושא מסגרת מתפרת העצמאות במצפה רמון, של חברי הכנסת יואל חסן ועמיר פרץ.
יואל חסון: תודה רבה אדוני היושב ראש על כינוס הישיבה בנושא הזה.
יואל חסון: אני מאוד שמח שהנושא הזה עולה לסדר היום בוועדת הכספים.
יואל חסון: כולנו מכירים ומדברים על הצורך בחיזוק המפעלים ויצירת מקומות התעסוקה בפריפריה.
יואל חסון: אנחנו כל הזמן מצפים ומעלים את הציפיות מהמגזר הפרטי שיבוא, ישקיע ויבנה, וגם כאשר הוא עושה את זה, לא תמיד מדינת ישראל באה לעזור לו, לא עושה את מה שהיא צריכה ולא נותנת את חלקה בעסקה.
יואל חסון: אנחנו מדברים על המתפרה המפורסמת במצפה רמון שבאמת עברה כל מיני תהפוכות וכל מיני שלבים.
יואל חסון: היא מפורסמת כאשר העובדות עצמן לקחו על עצמן את ניהול המתפרה.
משה גפני: אתה צריך לומר קודם לוועדה במה המדובר.
משה גפני: חלקנו לא קורא עיתונים.
יואל חסון: הסכנה של סגירת המתפרה.
משה גפני: כמה עובדות יש שם?
יואל חסון: לא יודע בדיוק כמה עובדות.
גיא שוורץ: נכון להיום, 36 עובדות.
גיא שוורץ: אני המנכ"ל של ערד תעשיות טקסטיל.
משה גפני: מי המנהל במצפה רמון?
גיא שוורץ: מגי היא מנהלת החטיבה.
מרגלית אדרי: אני.
מרגלית אדרי: מגי אדרי.